CELEX: 62012CN0266
Language: ro
Date: 2012-05-29 00:00:00
Title: Cauza C-266/12 P: Recurs introdus la 29 mai 2012 de Jarosław Majtczak împotriva Hotărârii Tribunalului (Camera a patra) din 21 martie 2012 în cauza T-227/09, Feng Shen Technology Co. Ltd/Oficiul pentru Armonizare în cadrul Pieței Interne (mărci, desene și modele industriale)

25.8.2012   
            
            
               RO
            
            
               Jurnalul Oficial al Uniunii Europene
            
            
               C 258/10
            
         Recurs introdus la 29 mai 2012 de Jarosław Majtczak împotriva Hotărârii Tribunalului (Camera a patra) din 21 martie 2012 în cauza T-227/09, Feng Shen Technology Co. Ltd/Oficiul pentru Armonizare în cadrul Pieței Interne (mărci, desene și modele industriale)
   (Cauza C-266/12 P)
   2012/C 258/16
   Limba de procedură: engleza
   
      Părțile
   
   
      Recurent: Jarosław Majtczak (reprezentant: J. Radłowski, avocat)
   
      Celelalte părți în proces: Oficiul pentru Armonizare în cadrul Pieței Interne (mărci, desene și modele industriale), Feng Shen Technology Co. Ltd
   
      Concluziile recurentului
   
   Prin prezentul recurs, recurentul solicită Curții de Justiție:
   
               —
            
            
               anularea, în integralitatea sa, a Hotărârii Tribunalului din 21 martie 2012 în cauza T-227/09 și respingerea acțiunii recurentului; în subsidiar
            
         
               —
            
            
               anularea, în integralitatea sa, a Hotărârii Tribunalului din 21 martie 2012 în cauza T-227/09 și trimiterea cauzei spre rejudecare Tribunalului;
            
         
               —
            
            
               acordarea în favoarea recurentului a cheltuielilor de judecată.
            
         
      Motivele și principalele argumente
   
   Recurentul susține că hotărârea atacată încalcă articolul 52 alineatul (1) litera (b) din Regulamentul (CE) nr. 40/94 al Consiliului din 20 decembrie 1993 privind marca comunitară (1), cu modificările ulterioare [înlocuit de Regulamentul (CE) nr. 207/2009 al Consiliului (2) (privind marca comunitară)], în special în ceea ce privește interpretarea de către Tribunal a noțiunii „a acționa cu rea-credință”.
   Recurentul susține de asemenea că Tribunalul a încălcat normele de procedură prin efectuarea de constatări de fapt eronate și printr-o apreciere selectivă a elementelor de probă prezentate.
   
      (1)  Regulamentul (CE) nr. 40/94 al Consiliului din 20 decembrie 1993 privind marca comunitară (JO L 11, p. 1, Ediție specială, 17/vol. 1, p. 146).
   
      (2)  Regulamentul (CE) nr. 207/2009 al Consiliului din 26 februarie 2009 privind marca comunitară (versiune codificată) (JO L 78, p. 1).